ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ԻՆՉՊԵՍ ՆԱԵՎ ՀՀ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ»ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	[bookmark: _Hlk205455227]   Ձեր 28.08.2026թ․ N ԴԽ/23.1/32780-2026 գրությամբ ներկայացված ՀՀ կառավարության որոշման նախագծի վերաբերյալ հայտնում ենք հետևյալը.
Նախագծով առաջարկվում է 176.1 կմ պետական նշանակության ավտոճանապարհների միջին նորոգման աշխատանքների իրականացման նպատակով 8,896.1 մլն դրամ հատկացնել 1049 ծրագրի «21020. Պետական նշանակության ավտոճանապարհների միջին նորոգում» միջոցառմանը՝ հետևյալ վերաբաշխումների միջոցով.
- 7,682.8 մլն դրամով նվազեցնել «1211. Ֆինանսական պարտավորությունների կատարման ծրագիր» ծրագրի «43001. Արտաքին աղբյուրներից ստացված վարկերի և փոխատվությունների մարում» միջոցառման հատկացումները՝ համապատասխան չափով նվազեցնելով պետական բյուջեի դեֆիցիտը,
- 10,359.8 մլն դրամով նվազեցնել Հյուսիս-հարավ ճանապարհային միջանցքի Տրանշ 4-ի շրջանակներում 1049 ծրագրի «21018», «21029» և «21030» միջոցառումներով նախատեսված վարկային միջոցները՝ համապատասխան չափով ավելացնելով պետական բյուջեի դեֆիցիտը, իսկ նշված միջոցառումների շրջանակում նախատեսված 1,991.5 մլն դրամի չափով համաֆինանսավորման միջոցներն 1049 ծրագրի «21020» միջոցառմանը հատկացնել ՀՀ կառավարության պահուստային ֆոնդի ներգրավմամբ,
- վերոնշյալ վերաբաշխումների արդյունքում 2,676.9 մլն դրամով նվազեցնել ՀՀ պետական բյուջեի ծախսերը և նույն չափով ավելացնել պետական բյուջեի դեֆիցիտը։
Այս կապակցությամբ հարկ ենք համարում նշել, որ «1211. Ֆինանսական պարտավորությունների կատարման ծրագիր» ծրագրի «43001. Արտաքին աղբյուրներից ստացված վարկերի և փոխատվությունների մարում» միջոցառումը չի հանդիսանում այլ միջոցառումների ֆինանսավորման համար նախատեսված պահուստային միջոց և նախատեսված է օտարերկրյա պետություններից, միջազգային կազմակերպություններից և այլ արտաքին աղբյուրներից ստացված վարկերի և փոխատվությունների մարման համար։
Հետևաբար առաջարկում ենք ձեռնպահ մնալ «43001. Արտաքին աղբյուրներից ստացված վարկերի և փոխատվությունների մարում» միջոցառումից վերաբաշխումներ կատարելու վերաբերյալ առաջարկությունից և հարցը դիտարկել ՏԿԵ նախարարությանը 2026թ. պետական բյուջեով հատկացումների շրջանակներում՝ համապատասխան առաջնահերթությունների վերանայման միջոցով։
Միաժամանակ, Նախագծի կապակցությամբ առկա են հետևյալ դիտարկումները.
1. Նախագծի համաձայն՝ 1049 ծրագրի «21020» միջոցառման շրջանակում միջին նորոգման աշխատանքների իրականացման համար անհրաժեշտ ֆինանսական միջոցների ընդհանուր պահանջը կազմում է 8,896.1 մլն դրամ։ Այս պայմաններում, վերը նկարագրված ֆինանսավորման մեխանիզմի կիրառման տեսանկյունից, պարզ չէ, թե ինչ հիմնավորմամբ է 1049 ծրագրի Հյուսիս-հարավ ճանապարհային միջանցքի Տրանշ 4-ի շրջանակում նախատեսված 3 վարկային միջոցառումների հատկացումները նշված ծավալներով նվազեցվում՝ արդյունքում նաև 2,676.9 մլն դրամով նվազեցնելով ՀՀ պետական բյուջեի դեֆիցիտը: Մասնավորապես, անհրաժեշտ է լրացուցիչ հիմնավորել 2,676.9 մլն դրամի չափով դեֆիցիտի նվազեցման անհրաժեշտությունը և դրա կապը 1049 ծրագրի «21020» միջոցառման շրջանակում նախատեսվող աշխատանքների ֆինանսավորման հետ։
2. Նախագծով 1049 ծրագրի «21020» միջոցառման ներքո նախատեսված օբյեկտների ցանկում ներառված են նաև ճանապարհահատվածներ, որոնք ՀՀ կառավարության 13.02.2014թ. N 265-Ն որոշման հավելվածով հաստատված անվանացանկի համաձայն չեն հանդիսանում մարզային, միջպետական կամ հանրապետական նշանակության ճանապարհներ։
Հետևաբար, նշված օբյեկտների՝ Նախագծով նախատեսելու նպատակահարմարության վերաբերյալ առկա չեն բավարար հիմնավորումներ, մասնավորապես՝
- Արմավիր քաղաքից դեպի զորամաս տանող ճանապարհի կմ 0+000–կմ 1+973 հատվածի միջին նորոգման աշխատանքներ,
- Գյումրու Արևմտյան շրջանցիկ ճանապարհի կմ 0+000–կմ 3+445 և Գործարանային փողոցի կմ 0+000–կմ 2+888 հատվածների միջին նորոգման աշխատանքներ։
Այս առումով անհրաժեշտ է ներկայացնել նշված ճանապարհահատվածների՝ պետական նշանակության ավտոճանապարհների միջին նորոգման աշխատանքների շրջանակում ընդգրկելու իրավական հիմքերը և համապատասխան հիմնավորումները։

	
























-Ընդունվել է ․
ՀՀ կառավարության որոշման նախագծի ֆինանսավորման աղբյուրը փոփոխվել է։










-Ընդունվել է ․
 ՀՀ կառավարության որոշման նախագծի ֆինանսավորման աղբյուրը փոփոխվել է։














-Ընդունվել է ի գիտություն․


-Հիմք է ընդունվել 2024 թվականի  թիվ Վ/87-2024  արձանագրության 1-ին կետի առաջին ենթակետը։

- Հիմք է ընդունվել, սույն թվականի հունիսի  9-ի ՀՀ Վարչապետի մոտ կայացած խորհրդակցության թիվ Վ/73-2026 արձանագության 7-րդ կետի 1-ին ենթակետը։




